**JOUKKUE- JA 2200-LUOKKIEN (A-SM) SUOMEN MESTARUUSKILPAILUT**

Mejlans Bollförening (MBF) järjestää joukkueiden ja 2200-luokkien Suomen mestaruuskilpailut 24. - 25.11.2018 Helsingin Ruskeasuolla osoitteessa Ratsastie 10, 00280 Helsinki.

**Kilpailuluokat ja ilmoittautumismaksut:**

A-luokan kaksinpeli (M-2200) 25 € (pooli)

A-luokan nelinpeli (MN-2200) 15 €/pelaaja (pooli)

Miesten joukkuekilpailu (MJO) 40 €

Naisten joukkuekilpailu (NJO) 25 €

**Aikataulut** tarkentuvat, kun osanottajamäärät ovat tiedossa. Kisat alkavat klo 10 sekä lauantaina että sunnuntaina. Tarvittaessa aikaa voidaan joutua muuttamaan.

* Miesten joukkuekilpailu alkaa lauantaina, ainakin välierät ja finaali pelataan sunnuntaina
* Naisten joukkuekilpailu pelataan yhtenä päivänä, alustavan suunnitelman mukaan sunnuntaina
* 2200-luokan kaksinpeli alkaa lauantaina, luokka pelataan loppuun sunnuntaina
* 2200-luokan nelinpeli alkaa lauantaina. Osallistujamääristä riippuen luokka pelataan loppuun lauantaina tai sunnuntaina.

Joukkuekilpailut pelataan alkupooli (3-4 joukkuetta) & jatkocup menetelmällä, jossa parhaat joukkueet sijoitetaan suoraan cup-kaavioon. Sijoitettavien joukkueiden lukumäärä riippuu ilmoittautuneiden joukkueiden määrästä. Kaksin- ja nelinpeli pelataan 3-4 pelaajan/parin pooleissa, joista jatkoon menee kaksi pelaajaa/paria.

**Joukkuekilpailujen pelimuodot:**

* MJO: kolme pelaajaa, paras viidestä pelistä (sääntökirja kohta 4.9.3)
* NJO: kaksi pelaajaa, paras viidestä pelistä (sääntökirja kohta 4.9.1)

**Pelipallo:** Valkoinen Nittaku Premium 40+ \*\*\*

**Rating-leikkuripäivä:** 2.11.2018.

**Osallistumisoikeus:**

2200-luokkiin saavat osallistua pelaajat, joiden rating-pisteet

* ovat rating-leikkuripäivänä korkeintaan 2200
* ovat rating-leikkuripäivänä yli 2200 mutta olivat 1.7.2017 korkeintaan 2200.

Ulkomaalainen pelaaja voi osallistua kilpailuihin, jos hän on 12.11.2018 mennessä asunut yhtäjaksoisesti Suomessa kaksi vuotta tai jos hän on juniori, asunut yhtäjaksoisesti Suomessa vuoden.

**Ilmoittautumiset** seuroittain viimeistään maanantaina 12.11.2018 klo 12:00 mennessä osoitteeseen info@mbf.fi. Ilmoittautuminen vahvistetaan.

**Arvonnan** suorittaa kilpailuvaliokunta 15.11.2018. Arvonnat ja aikataulut nähtävissä viimeistään su 18.11. 2018 SPTL:n nettisivuilla.

**Maksut** suoritetaan seuroittain MBF tilille FI90 2262 1800 0189 85. Arvontaan otetaan mukaan vain eräpäivään mennessä maksaneet! Maksujen on oltava MBFn tilillä viimeistään 14.11.2018. Kilpailuista pois jääminen ei oikeuta ilmoittautumismaksun palautukseen.

**Tuomarointi:** Joukkueottelut ja M2200- luokan poolit tuomaroidaan vapaiden joukkue- ja poolipelaajien toimesta. Joukkuekilpailun semifinaaleissa ja finaaleissa sekä 2200-luokan jatkocupeissa tuomarointi hoidetaan järjestäjien toimesta. Ylituomari Måns Holmberg, kilpailujohto MBF.